П Р О Т О К О Л   № 23
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 07.12.2021 г. 

Днес, 07.12.2021 г. /вторник/ от 11.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ. 

Д Н Е В Е Н   Р Е Д:

1. ОТНОСНО: Предложение вх. № ВСС-16130/30.11.2021 г. от главния прокурор за кадрови промени в администрацията на ПРБ – в звено „Администрация, подпомагаща европейските делегирани прокурори при ВКП и в НСлС.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „административен секретар“ в звено „Администрация, подпомагаща европейските делегирани прокурори“ при ВКП.
МОТИВИ: 
В изпълнение на задължението на Прокуратурата на РБ за взаимодействие с децентрализираните органи на Европейската прокуратура, за подпомагане дейността на европейските делегирани прокурори /ЕДП/ от Република България, с решения по протокол № 26/14.07.2021 г. и № 31/15.09.2021 г. Прокурорската колегия на ВСС разкри общо 34 щ.бр. за съдебни служители в звено „Администрация, подпомагаща европейските делегирани прокурори при ВКП.
След направен допълнителен анализ на потребностите от кадрово обезпечаване за осигуряване дейността на ЕДП е отчетена необходимост от допълнителна щ. бр. за „административен секретар“, който да осъществява общото ръководство, организация и контрол на работата на служителите в звеното и да подпомага ЕДП по административни и организационни въпроси, поради което считаме искането за основателно.

1.2. ДАВА СЪГЛАСИЕ за трансформиране на 2 /две/ свободни щ.бр. за длъжност „съдебен деловодител“ в 1 /една/ щ.бр. за длъжност „главен специалист-класифицирана информация“ и в 1 /една/ щ.бр. за длъжност „старши специалист-класифицирана информация“ в звено „Администрация, подпомагаща европейските делегирани прокурори“ при ВКП.
МОТИВИ: Във връзка с обособяването на Офиса на ЕДП в Република България като организационна единица по смисъла на Закона за защита на класифицираната информация /ЗЗКИ/ не възразяваме да бъдат трансформирани 2 щ. бр. за длъжности главен специалист-КИ и старши специалист-КИ с цел обезпечаване Регистратурата за класифицирана информация. 
Щатните бройки могат да бъдат осигурени чрез трансформация на 2 свободни щ. бр. съдебен деловодител в звено „Администрация, подпомагаща европейските делегирани прокурори при ВКП.

1.3. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „призовкар“ в НСлС.
МОТИВИ: Към настоящия момент в щата на НСлС са утвърдени 2 щ.бр. призовкар, които не са достатъчни за дейността по връчване на призовки, и част от нея се извършва и от служители на длъжност шофьор-куриер/призовкар.
С оглед обезпечаване работата на следователите и осигуряване дейностите по разследването и предвид тенденцията за увеличаване броя връчени призовки считаме обосновано предложението за разкриване на още 1 щ.бр. за призовкар в НСлС. 

Увеличението на щатната численост на съдебните служители във ВКП и НСлС и разликата в размера на възнаграждението за предложената трансформация във ВКП ще бъде финансово обезпечено за сметка на утвърдения бюджет на ПРБ за 2021 г. и проектобюджета за 2022 г.

ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено на 08.12.2021 г., за разглеждане и произнасяне. 

2. ОТНОСНО: Предложение вх. № ВСС-16241/02.12.2021 г. от административния ръководител на Районна прокуратура - Пловдив за разкриване на щ.бр. за съдебни служители.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Изпраща предложението от административния ръководител на Районна прокуратура - Пловдив за разкриване на щ.бр. за съдебни служители на главния прокурор, за становище.

3. ОТНОСНО: Становище от Димитър Ненов – директор на дирекция „Правна“ относно предложение от г-н Севдалин Мавров – член на ВСС и г-н Тихомир Димитров – главен секретар на ВСС за сключване на договор за оказване на експертна помощ на членовете на ВСС при осъществяване връзките с медиите, ведно с проект на договор за PR – дейност.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение становището от Димитър Ненов – директор на дирекция „Правна“.
3.2. Възлага на главния секретар на ВСС, с оглед изразеното становище от директора на дирекция „Правна“, да предложи вариант за друг начин на оформяне на трудовите взаимоотношения за оказване на експертна помощ на членовете на ВСС при осъществяване връзките с медиите, и прецени възможността за сключване на трудов договор, съгласно изискванията на ЗСВ. При липса на щатна бройка да предприеме действия за увеличаване щатната численост на АВСС за осигуряване на длъжност с функции за оказване на експертна помощ на членовете на ВСС при осъществяване връзките с медиите.

4. ОТНОСНО: Предложения за увеличаване числеността на администрацията на ВСС с нови щатни бройки, както следва:
- 2 /две/ щ. бр. „главен експерт“ в отдел „Инвестиции и строителство“, дирекция УССВ;
- 1 /една/ щ. бр. „стенограф“ в сектор „Стенографи“;
- 1 /една/ щ. бр. „сътрудник на комисия“ в дирекция „Правна“;

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Връща преписката на главния секретар на ВСС за окомплектоване с всички предложения за промяна на щатната численост и на длъжностното разписание на АВСС за 2022 г. и в цялост с надлежен доклад да ги предостави на комисия „Съдебна администрация“ към Прокурорската колегия.

5. ОТНОСНО: Предложение от главния секретар на ВСС за сключване на граждански договор с предмет: Разработване на проект на стратегия за организационно развитие на администрацията на ВСС, с включени мисия и визия.
6. ОТНОСНО: Предложение от главния секретар на ВСС за сключване на граждански договор с предмет: Изготвяне на годишни цели на администрацията на ВСС за 2022 г.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

По т. 5 и т.6
1. Указва на главния секретар на ВСС да детайлизира предмета на договорите с оглед дублиране на възложената задача с длъжностните характеристики на директорите на съответните дирекции в съответствие с Правилника за организация на дейността на Висшия съдебен съвет и неговата администрацията.
2. Указва на главния секретар на ВСС към предложението си да приложи извадка от Доклада за изпълнението на одитен ангажимент за консултиране ОА/К-2101 за оценка на адекватността на действащите писмени политики и процедури в администрацията на ВСС по отношение на новите моменти в методологията за вътрешен контрол, касаеща съответните препоръки, поради които се налага сключването на съответните граждански договори.

ПРЕДСЕДАТЕЛ 
НА КОМИСИЯТА:    /п/  
			   ГЕРГАНА МУТАФОВА